
ROMÂNIA

JUDEŢUL TIMIŞ

MUNICIPIUL TIMIŞOARA

PRIMAR

COMPARTIMENT GUVERNANȚA CORPORATIVĂ
SC2019-
EXPUNERE DE MOTIVE  PRIVIND OPORTUNITATEA 

PROIECTULUI DE HOTĂRÂRE

Sectiunea 1 
Titlul proiectului de hotărâre
Proiect de hotărâre pentru modificarea componenței Comisiei de selecţie constituite prin Hotărârea Consiliului Local al Municipiului Timișoara nr. 308/2017
Sectiunea a 2 - a 
Motivul emiterii proiectului de hotărâre
Având în vedere Hotărârea Consiliului Local al Municipiului Timișoara nr. 308/2017 privind constituirea Comisiei de selecţie în vederea evaluării/selecţiei membrilor consiliilor de administraţie ale întreprinderilor publice la care Consiliul Local al Municipiului Timişoara are calitatea de autoritate publică tutelară au fost înregistrate cu nr. SC2019-24605/30.09.2019 și SC2019-030639/28.11.2019 două solicitări de înlocuire din comisie.
În conformitate cu prevederile art. 11 din Anexa 1 la Hotărârea de Guvern nr. 722/2016 pentru aprobarea Normelor metodologice de aplicare a unor prevederi din Ordonanţa de urgenţă a Guvernului nr. 109/2011 privind guvernanţa corporativă a întreprinderilor publice, comisia de selecţie se înfiinţează prin act administrativ al autorităţii publice tutelare, iar preşedintele comisiei trebuie să îşi desfăşoare activitatea în cadrul autorităţii publice tutelare, cerinţă ce nu este obligatorie pentru ceilalţi membri ai comisiei.

Numărul şi componenţa comisiei se stabilesc de fiecare autoritate publică tutelară, atribuţiile fiind reglementate de art. 1pct 6 și art. 12 din Anexa 1 a Hotărârii de Guvern nr. 722/2016.

În conformitate cu prevederile art. 129 alin. (2), lit. a) din Ordonanța de Urgență a Guvernului nr. 57/2019 privind Codul administrativ, consiliul local exercită atribuţii privind organizarea şi funcţionarea aparatului de specialitate al primarului, ale instituţiilor publice de interes local şi ale societăţilor şi regiilor autonome de interes local.

În acord cu cele de mai sus, considerăm oportună inițierea unui proiect de hotărâre pentru modificarea componenței Comisiei de selecţie constituite prin Hotărârea Consiliului Local al Municipiului Timișoara nr. 308/2017.

 NICOLAE ROBU                                                                               LAZĂR VIOLETA

